als_Latn dik_Latn sag_Latn
PRISHTINE - Incidenti i Beogradit në ndeshjen ndërmjet Serbisë e Shqipërisë i ka kushtuar edhe Kosovës. Përfaqësueses kosovare i ka dështuar organizimi i një ndeshjeje miqësore dhe sebep është bërë ajo që ka ndodhur më 14 tetor, teksa kundërshtarët kanë frikë, duke qenë se Kosova është afër Shqipërisë dhe Serbisë. Sipas gazetës kosovare “Zeri”, Federata e Futbollit e Kosovës (FFK) ishte shumë afër akordit për një ndeshje në muajin nëntor me Kombëtaren e Kilit. Por, kjo e fundit ka refuzuar të luajë, atëherë kur pritej një “po” prej saj. Kilianët kanë thënë se nuk duan të luajnë, me qëllim që ndeshja e tyre ndaj Kosovës të mos marrë konotacion politik, në kohën kur në rajonin tonë ka ngritje të tensioneve si shkak i incidentit të ndodhur në Beograd. Këtë e ka konfirmuar edhe vetë nënkryetari i FFK-së, Bekim Haxhiu.
“Po, është e vërtetë. Kilianët kanë hezituar të luajnë si shkak i tensioneve që kanë dalë nga incidenti në Beograd dhe frikës së politizimit eventual të miqësores mes dy vendeve”, deklaroi Haxhiu, i cili tregoi se për këtë rast është diskutuar edhe në mbledhjen e fundit të Komitetin Ekzekutiv të FFK-së. Një arsye tjetër që Kili ka refuzuar të luajë ka qenë edhe fakti se ky shtet ende nuk e ka njohur pavarësinë e Kosovës, e shpallur më 17 shkurt 2008. Kështu, ekipi i Albert Bunjakut e humbi një rast shumë të mirë që të zhvillojë një miqësore të madhe ndaj një ekipi prestigjioz si Kili, ku luajnë Aleksis Sançez, Arturo Vidal dhe yje të tjerë. Gjithsesi, federata kosovare ende nuk i ka humbur shpresat për miqësore, teksa po bën çmos që të gjejë kundërshtarin e radhës.
Infoarkiva është një projekt i mirëfilltë informatik. Sistemi ka si qëllim grumbullimin e informacionit mediatik shqiptar, përpunimin e tij bazuar mbi teknika auto-inteligjente dhe më tej prezantimin tek të gjithë përdoruesit. Aktualisht i gjithë ky informacion mblidhet nëpërmjet internetit me anë të agjentëve tanë të informacionit.
Abonime
Abonohuni per te pare lajmet e fundit direkt ne emailin tuaj
als_Latn als_Latn als_Latn xho_Latn als_Latn